钦定古今图书集成/明伦汇编/氏族典/第346卷 > 周行逢
## 钦定古今图书集成/明伦汇编/氏族典/第346卷 > 周行逢

按《宋史湖南世家》，“行逢，朗州武陵人。少无赖，不事产
业。尝犯法，配隶镇兵，以骁勇累迁裨校。朗州众乱，推
衙将刘言为留后，言以行逢为都指挥使。行逢以众
情表于李景，请授言节钺，景不从。言遣行逢帅舟师
袭破潭州，据其城，周祖即以行逢为潭州行军司马，
领集州刺史。未几，领鄂州节度，知潭州军府事。显德”
中，世宗授行逢朗州大都督、武平军节度，制置武安、
静江等州军事，尽有湖南之地。宋初，加兼中书令。行
逢在镇，尽心为治，辟署官属，必取廉介之士，条教简
约，民皆悦之。然性多猜忌，麾下之人，重足累息。建隆
三年，卒。